kardosdrur/scandi-wiki huggingface dataset:
Lille Lyngby

Lille Lyngby er en landsby ved Arresø i Hillerød Kommune i Nordsjælland. Kirken ligger midt i sognet, der  hører til Strø Herred og Region Hovedstaden (og før 1970 til Frederiksborg Amt). 
I Lille Lyngby lå en hovedgård tilhørende slægten Dresselberg, af hvilken slægt Henrik Jensen 1486 skrev sig af Lyngbylille. Sønnen Anders Henriksen af Lyngby 1517 dennes søn Niels Andersen skrev sig 1559 til Lyngbygaard, men måtte året efter afstå gården til Kronen. Niels Pedersen, væbner af Liungbymagle 
(Store Lyngby) nævnes 1399.

Lokaliteter i Hillerød Kommune
Herregårde i Frederiksborg Amt
Kasimir Malevitj

Kasimir Severinovitj Malevitj (,  ,  ,   ; født 23. februar 1879 i Kijev, Det Russiske Kejserrige, død 15. maj 1935 i Leningrad, USSR) var en sovjetisk avantgardekunstner. Malevitj er kendt for suprematismen.

Referencer

Eksterne henvisninger 

Kunstnere fra Rusland
Malere fra Rusland
Malere fra Ukraine
Avantgarde
Media Molecule

Media Molecule er et spiludviklingsstudie med hovedkvarter i Guildford, Surrey, England. Studiet blev grundlagt i Januar 2006 af de tidligere Lionhead Studios-medarbejdere Mark Hearley, Alex Evans, Dave Smith, og Kareem Ettouney. Før starten på firmaet arbejdede grundlæggerne sammen om Hearley's uafhængige spil Rag Doll Kung Fu, imens de stadig arbejdede for Lionhead. Studiets første spil var Playstation 3-spillet LittleBigPlanet, som var blevet annonceret og demonstreret ved Game Developers Conference 2007, hvilket vandt mange Årets spil 2008 priser, og har et Metacritic på 95.

Kilder/Referencer 

Etableret i 2006
Computerspilsvirksomheder fra Storbritannien
Bernau bei Berlin

Bernau bei Berlin er en tysk by i Landkreis Barnim i delstaten Brandenburg. Bernau ligger 10 km. nordøst for Berlin.

Arkæologiske udgravninger fra ældre stenalder har bevist, at området har været beboet siden omkring 8800 f. Kr. Byen nævnes første gang i 1232. Årsagen til byens grundlæggelse er ikke kendte, men ifølge et sagn gav markgreve Albert den 1. af Brandenburg tilladelse til at grundlægge byen i 1140 på grund af det gode øl, han blev tilbudt. Der er blevet brygget øl i byen af vand fra floden Panke, hvorfor det var forbudt at forurene floden med spildevand forud for brygningen. Bernau havde sin storhedstid før Trediveårskrigen. Store dele af byens fæstningsmur er efterladt fra den tid. I 1842 fik byen jernbane, og i 1924 åbnede en af de første elektriske nærbanelinjer i verden i byen, da Berlins S-Bahn forbandt Bernau med Stettiner Bahnhof (i dag Berlin Nordbahnhof).

I årene frem mod år 2000 har byen oplevet en massiv befolkningsvækst.

Eksterne henvisninger 
 Byens hjemmeside

Byer i Landkreis Barnim
Axel Poulsen

Rikard Axel Poulsen (1. december 1887 i København – 22. august 1972 på Sankt Lukas Stiftelsen i Hellerup) var en dansk billedhugger.

Axel Poulsen var søn af Hans Poulsen og Maria Malmberg og gift med forfatteren Elisabeth Bergstrand. Axel Poulsen udformede senere forældrenes gravsted med en knælende seraf på kirkegården ved Fredens Kirke i Odense.

Axel Poulsen blev uddannet billedskærer i Odense, hvor han stod i lære hos sin far sammen med sine brødre og blev svend i 1907. Derefter kom han på Odense Tekniske Skole og senere Kunstakademiet i København fra 1908 til 1911. Han opholdt sig i perioder i udlandet, bl.a. i Rom og Firenze, Italien samt Tyskland og Frankrig. Udlandsopholdene fungerede i høj grad som inspiration for hans produktion, der havde et naturalistisk præg. Hans værker blev udover herhjemme udstillet i både USA, Sverige og Norge. Blandt hans hovedværker er mindesmærket For Danmark / Moderen med den dræbte søn i Mindelunden i Ryvangen, der blev indviet 1950. 

Andre markante værker er Genforeningsmonumentet ved Fælledparken, København (1926-1930), Marselisborgmonumentet i Århus (1928-1934) og H.P. Hanssen-monumentet i Aabenraa (1943-1950), Frihedsmonumentet ved Gentofte Rådhus (1954) og Kongehyldningsmonumentet ved Viborg Domkirke (1965). Derudover lavede Axel Poulsen adskillige arbejder, bl.a. altertavler og tymphaner til kirker. Altertavlen i Fredens Kirke i Odense er et smukt eksempel på hans billedskærerarbejde (1921), ligesom den forgyldte altertavle og tymphanet til Ansgard Kirke i Odense og tymphanet til Axelborg i København viser hans evner til at udtrykke sig billedligt på en afgrænset plads.

I 1914 modtog han Eckersberg Medaillen og i 1963 Thorvaldsen Medaillen. Han blev Ridder af Dannebrog 1934, Dannebrogsmand 1947 og Kommandør af Dannebrog 1962. Axel Poulsen er begravet på Ordrup Kirkegård.

Eksterne henvisninger 

 

Billedhuggere fra Danmark
Personer fra København
Modtagere af Eckersberg Medaillen
Danskere i 1900-tallet
Kommandører af Dannebrog
Personer i Kraks Blå Bog (afdøde)
Personer i Dansk Biografisk Leksikon
Billedskærere fra Danmark
Feliks Dsjersjinskij

Feliks Edmundovitj Dsjersjinskij (, , ; født 11. september 1877 på herregården Dsjersjinovo i Vilnius Oblast, Russiske Kejserrige, nær Minsk i det nuværende Hviderusland, død 20. juli 1926 i Moskva) var en polsk-russisk revolutionær kommunist og sovjetisk politiker.

Han tilbragte 11 år af sit liv i zarens fængsler, og blev befriet i slutningen af februarrevolutionen i 1917. Dsjersjinskij blev kendt for efter oktoberrevolutionen at have grundlagt det bolsjevikiske hemmelige politi, Tjekaen, der slog hårdt ned på forsøg på kontrarevolution. Politiet blev senere kendt under andre navne i løbet af Sovjetunionens historie, bl.a. NKVD og KGB. Tjekaen er blevet beskyldt for omfattende krænkelser af menneskerettighederne, inklusive tortur og folkemord, udført under Den røde terror og Den Russiske Borgerkrig. 

Frem til Sovjetunionens fald stod Dsjersjinskijs statue foran Lubjanka, men står nu i en park i Moskva. Byen Kamjanske (Dniprodzerzjinsk) i Ukraine havde tidligere navnet Feliks Dsjersjinskij, ligesom byen Toretsk frem til  lov om afkommunisering fra 2015 hed Dzerzjynsk.

Eksterne henvisninger 

Kommunister fra Rusland
Personer fra Polen

Begravelser i Kremlmurens nekropolis
TomTom

TomTom NV er en hollandsk virksomhed, der producerer navigationssystemer, såvel i form af GPS-apparater som software til håndholdte computere og mobiltelefoner. TomTom er markedsførende i Europa. Siden 2008 har virksomheden desuden ejet Tele Atlas, der fremstiller digitale kort og bl.a. leverer til Google Maps.

TomToms navigationssystemer er bl.a. kendt for teknologien MapShare, der betyder, at den enkelte bruger har mulighed for at indberette fejl i kortene til en hjemmeside til gavn for andre brugere.

Eksterne henvisninger 

 TomToms hjemmeside

Kilder 

It-virksomheder fra Nederlandene
Navigationsudstyr
Etableret i 1991
Virksomheder i Amsterdam
Selskaber noteret på Euronext exchanges
Elektronikvirksomheder fra Nederlandene
Aimo Cajander

Aimo Kaarlo Cajander (4. april 1879 i Uusikaupunki – 21. januar 1943 i Helsinki) var en finsk botaniker og politiker. Han er bedst kendt som Finlands statsminister indtil udbruddet af Vinterkrigen. 

Han var professor i skovbrug mellem 1911 og 34; generalsekretær for Finlands skov- og parkvæsen mellem 1934 og 1943; statsminister i 1922, 1924 og mellem 1937 og 1939;. Han var også partileder for Nationalt Fremskridtsparti  1933–1943; og medlem af det finske parlament.

Cajanders navn er kendt i forbindelse med "Model Cajander", som dannede mode for mange finske soldater under Vinterkrigen. Hæren var dårligt udrustet, så en værnepligtig fik kun udleveret et bælte og et emblem til at sætte fast til hovedbeklædningen, således at kravene i Haag-konventionerne af 1899 og 1907 blev overholdt — samt om muligt et gevær. I øvrigt måtte den værnepligtige bruge eget tøj og udrustning.

Referencer

Eksterne henvisninger 

Statsministre fra Finland
Botanikere med autornavne
Forsvarsministre fra Finland
Batterie Dietl

Batterie Dietl var et kystfort bygget af tyskerne under 2. Verdenskrig, i Bø på Engeløya i Steigen kommune i Nordland. Anlægget blev påbegyndt sommeren 1942. Allerede i august 1943 var to af kanonerne operative, og fra januar 1944 kom den sidste på plads. Imidlertid udbyggede man anlægget helt frem til krigens ophør. Engeløya var før krigen en afsides, vejløs bygd uden strøm eller vejnet. Under krigen blev der bygget kajanlæg og vej til kystfortet for de enormt tunge kanoner. Civilbefolkningen i Bø blev sommeren 1943 tvangsevakueret med 3 dages forvarsel.

Fortet og dets kanoner 
Fortet var Nordeuropas største og dyreste befæstning under krigen, beboet af omkring 10.000 tyske soldater og russiske krigsfanger. Fortet voksede til at blive en af Nordnorges største byer, udstyret med biograf, sygehus, kaserner, kantiner og bordeller, hvortil kvinder var hentet fra Tyskland og Polen. På hele egnen blev der anlagt radaranlæg, vejrstationer og kommandocentraler fyldt af nyudviklet teknologi. Bunkerne går flere etager ned i jorden. 

Hovedarmeringen var 3 stk. 40,6 cm SK C/34 kanoner, hvor SK står for Schnelladekanone (= hurtigladekanon). Der skulle oprindelig have været 4 kanoner, men ét kanonrør blev tabt i havet under transporten til Norge. Batteriet dækkede indsejlingen til Vestfjorden og dermed den sydlige adgang til Narvik. Et tilsvarende batteri med 4 kanoner, Batteri Theo, blev bygget i Trondenes på Hinnøya og dækkede den nordlige adgang til Narvik.

Batterie Dietl var en del af Atlanterhavsvolden. Kanonerne blev kaldt "Adolfkanoner", oprindeligt tiltænkt enorme krigsskibe, der imidlertid aldrig blev bygget. I stedet blev "Adolfkanonerne" fordelt på den polske kyst, ved Kanalkysten og på Trondenes. Tre kanoner blev sat op på Batterie Dietl. De blev omsmeltet efter krigen, men ellers er anlægget urørt. Kanonløbet i "Adolfkanonerne" var stort nok til at rumme en voksen mand. De op til 1 ton tunge granater havde en rækkevidde på 56 kilometer. Kanonerne kunne affyre indtil én granat i minuttet.  Det er påstået, at "Adolfkanonerne" var verdens største, men kanonen "Dora" var dobbelt så svær med et kaliber på hele 80 cm, og skød granater, der vejede omkring 4 tons, da tyskerne satte hende ind ved slaget om Sevastopol.

Krigsfangerne 
1.700 krigsfanger fra Sovjetunionen, samt nogle hundre tvangsarbejdere fra Norge og andre europæiske lande byggede Batterie Dietl. Dødeligheden blandt russerne var meget høj, med mere end 500 omkomne, de fleste den første vinter. Efterhånden fik de bedre kår, hvorefter dødeligheden sank radikalt. Nordmænd tog også betalt arbejde på Batterie Dietl.

Efter krigen 
Batteriet blev efter krigen overtaget af det norske kystartilleri, men har ikke været benyttet operativt af norsk forsvar. I 1956 blev batteriet nedlagt og kanonerne skrottet. Der er nu indrettet et museum i én af kanonbunkerne. Batterie Dietl hørte under marinen, så soldaterne sov i hængekøjer. De tilhørende kroge hænger der endnu, med soldaternes efternavn skrevet med gotisk skrift.

Noter

Ekstern henvisning 
Batterie Dietl,  Salten museum, hjemmeside 
  Kanonbatterie Dietl på Engeløya

Norges historie
Steigen
Poul Rudi

Poul Rudiander Jensen (født 11. juli 1930) er en dansk sanger, der bedst er kendt for at have været med i Four Jacks i perioden 1955–64, sammen med Otto Brandenburg, John Mogensen og Bent Werther.

I 1973 udvandrede han til USA og fik job i en møbelforretning, og arbejdede senere som mælkemand i San Diego, og efter sin skilsmisse (1977) i et investeringsfirma. Siden har han boet og arbejdet i USA.

Poul Rudi har to døtre (Ayoe og Kira) med sin danske kone Sally, som han blev gift med i 1960 og skilt fra i 1977. Efterfølgende giftede han sig med sin amerikanske kone, Anette.

I 2016 udtalte tidligere Four Jacks-sanger James Rasmussen, at Poul Rudi "enten er død eller er kommet på plejehjem" i USA. Ifølge Rasmussen afbrød Poul Rudi kontakten med ham i 2015.

Referencer

Eksterne henvisninger 
 Udfordringen - Poul Rudi fra Four Jacks fandt troen (4. september 2009)
 YouTube - AKTV Poul Rudi fra Four Jacks
 Midt i en Beattid - Fra Four Jacks til Jesus

Sangere fra Danmark
Dansk-amerikanere
Ratebeer

Ratebeer er en amerikansk hjemmeside for ølintereserede med en af de største, hvis ikke den største, base for øl fra hele verden med over 140.000 registrerede øl fra mere end 12.000 bryggerier fra næsten 200 lande.
Ratebeer siges at være den mest brugte ølrelaterede internetside i verden i forbindelse med diskussioner om øl.

Historie
Denne internationale hjemmeside blev etableret i maj 2000 af amerikaneren Bill Buchanan, som et forum for ølinteresserede. ratebeer indeholder adskillige landeforummer, hvor man kan diskutere ølrelaterede emner på hvert lands sprog. Det danske ølforum (Copenhagen) er, udover en del amerikanske delstaters ølforummer, det mest aktive på ratebeer. Desuden kan man oprette sig som bruger og indskrive notater, såkaldte ratings, om forskellige smagte øl samt cider, mjød og sake. Som bruger kan man også registrere ens øl (evt. også cider, mjød og saké) i en såkaldt ølkælder, med det formål at andre brugere kan se dem, og dermed evt. etablere en øludveksling (beer exchange).

Cider
Ratebeer refererer til øl, så det kan undre nogen at cider, mjød og sake også er med. Metoden hvorpå disse er fremstillet, rettere sagt brygget, er grundlæggende lig øl. Derfor betragtets de som en art øl. Dette har også fået mange brugere til ikke kun at interesere sig for øl, men også i større grad for disse drikke.

Eksterne henvisninger 
 RateBeer.com

Noter 

Community Sites
Øl

en:Beer rating#RateBeer
Monster Philosophy

Monster Philosophy er det 10. studiealbum fra D-A-D, som blev udgivet den 10. november 2008. Albummet blev officielt annonceret den 18. juli 2008. Det er blevet produceret af Jon Schumann, som har været producer for blandt andet Carpark North og Kent. Grundoptagelserne til albummet blev lavet på to uger i et studie New Jersey. Monster Philosophy debuterede som nummer ét på hitlisten, med 7400 solgte eksemplarer i den første uge. Albummet modtog i marts 2009 platin for 30.000 solgte eksemplarer.

"Revolution" var den første tilgængelige sang, som blev lagt ud i en næsten færdig udgave på D-A-D's MySpace side i forbindelse med annonceringen af albummet. Den første single fra albummet er titelnummeret "Monster Philosophy", som blev udgivet den 5. oktober 2008  på deres MySpace-side og til download næste dag.

Tour 
I forbindelse med udgivelsen af albummet turnerede bandet på Monster Philosophy Live '09 tour . Den startede 31. januar 2009 i Horsens, sluttede 7. marts i København og inkluderede koncerter i Finland.

25 års jubilæums guitar 
Der blev i anledning af D-A-D's 25 års jubilæum lavet en D-A-D guitar i begrænset oplag på 250 styk til en pris af 2.500 kr, som blev solgt i forbindelse med et 'Meet and greet' arrangement d. 10 oktober 2008 . Her var der også mulighed for at møde bandet, få signeret guitaren og høre det nye album.

Spor 
"Revolution"
"Nightmares in the Daytime"
"Too Deep for Me"
"Beautiful Together"
"Monster Philosophy"
"Milk and Honey"
"You Wont Change"
"If You Had a Head"
"I Am the River"
"Chainsaw"
"Money Always Takes the Place of Life"
"Nightstalker"
"If I Succeed"
"House of Fun" (tysk bonus spor)

Kilder 

D-A-D-album
Album fra 2008
Dakota Territoriet

Dakota Territoriet var navnet på et amerikansk Territorium, som eksisterede fra 1861 til 1889. Territoriet omfattede den nordlige del af det område, som USA anskaffede ved Louisiana-købet fra Frankrig i 1803.

Hovedparten af Dakota Territoriet var tidligere en del af Minnesota Territoriet og Nebraska Territoriet. Da Minnesota blev til en delstat i 1858 blev området øst for Missourifloden ikke medtaget. Da Yankton traktaten blev underskrevet senere samme år afgav Lakota indianerne et stort landområde til USA, og tidlige nybyggere dannede en uofficiel provisorisk regering og prøvede at opnå status som delstat. Først tre år senere, da den nyvalgte præsident Abraham Lincolns tilgiftede fætter J.B.S. Todd personligt udøvede lobbyvirksomhed, besluttede regeringen i Washington at oprette Dakota Territoriet.

Territoriet blev officielt oprettet den 2. marts 1861. Ved oprettelsen omfattede Dakota Territoriet en stor del af vore dages Montana og Wyoming. I 1868 betød oprettelse af nye territorier, at Dakota Territoriet blev reduceret til nogenlunde den størrelse North Dakota og South Dakota har i dag.

Territoriets hovedstad var Yankton fra 1861 til 1883, hvor den blev flyttet til Bismarck. Dakota Territoriet blev delt i delstaterne North Dakota og South Dakota den 2. november 1889. Optagelsen af to delstater i stedet for én skete af en række årsager. De to befolkningscentre i territoriet var i det nordøstlige og det sydøstlige hjørne af territoriet, flere hundrede kilometer fra hinanden. Indenfor Unionen var der et pres fra det Republikanerne for at få optaget to delstater i Unionen frem for én, for at få flere medlemmer af senatet.

Livet i Dakota Territoriet 
Efter at være blevet organiseret som territorium voksede befolkningen kun langsomt i de første år, og derefter meget hurtigt under "Dakota-boomet" fra 1870 til 1880. Der var en række årsager til at befolkningstallet kun voksede langsomt i starten. For det første blev Sioux indianerne betragtet som fjendtlige og en trussel mod de tidlige nybyggere. Indianerne blev gradvist besejret og ophørte med at være en trussel. Det senere boom kan tilskrives væksten i jernbaner, især Northern Pacific Railroad. Nybyggerne, som kom til Dakota Territoriet, kom fortrinsvis fra andre vestlige territorier og fra det nordlige og vestlige Europa. Der var store grupper nordmænd, svenskere, tyskere og canadiere.

Livet i Dakota var baseret på landbrug og den frugtbare jord. Hvede blev den vigtigste indtægtskilde i territoriet. Territoriet blev ramt af en økonomisk krise i 1880'erne på grund af at prisfald på hvede og tørke ramte territoriet hårdt. Af anden økonomisk aktivitet kan nævnes minedrift og opdræt af kvæg. Der blev fundet guld i Black Hills hvilket trak flere nybyggere til. Denne befolkningsvækst førte til en større efterspørgsel efter kødprodukter, og kvægdrift blev den fremherskende form for landbrug på Dakotas enorme åbne vidder.

Noter

Eksterne henvisninger 
 Samling af historiske fotos fra Dakota Territoriet 

Distrikter, territorier og protektorater i USA
North Dakotas historie
South Dakotas historie
Wilhermsdorf

Wilhermsdorf er en købstad (markt)i Landkreis Fürth i Regierungsbezirk Mittelfranken i den tyske delstat Bayern. Wilhermsdorfhørte indtil områdereformen i 1972 til Landkreis Neustadt an der Aisch.

Geografi 
Mellem byerne Fürth og Bad Windsheim ved udkanten af Naturpark Frankenhöhe. Gennem Wilhermsdorf løber floden Zenn, der munder ud i Regnitz ved Atzenhof Købstaden må ikke forveksles med kommunen Wilhelmsdorf der ligger kun 15 km væk.

Nabokommuner 
Nabokommunerne er (med uret fra nord):
 Emskirchen
 Langenzenn
 Großhabersdorf
 Dietenhofen
 Neuhof an der Zenn
 Markt Erlbach

Inddeling 
Der følgende landsbyer og bebyggelser i kommunen:
Landkreis Garmisch-Partenkirchen

Landkreis Garmisch-Partenkirchen ligger i den sydvestlige del af Regierungsbezirk Oberbayern i den tyske delstat  Bayern. Nabolandkreise er mod nord Landkreis Weilheim-Schongau, mod øst Landkreis Bad Tölz-Wolfratshausen, i syd ligger den Østrigske delstat Tyrol og mod vest Landkreis Ostallgäu i  Regierungsbezirk Schwaben.

Geografi 
Den sydlige del af  landkreisen, landskabet Werdenfelser Land, er en del af alperne med bjergmassiverne Karwendel und Wetterstein ( med Zugspitze på 2.962 m) og ligger på grænsen til Tyrol i Østrig. Nordligere sænker bjergene sig i Bayerische Voralpens mere  bakkede landskab mod   landskabet Pfaffenwinkel, med søer og udstrakte moser.

Købstæder og kommuner 

Kreisen havde   indbyggere pr.

Eksterne henvisninger 

 Officiel Internetpræsenmtation af Landkreisen
Adolf von Baeyer

Johann Friedrich Wilhelm Adolf Ritter von Baeyer (født 31. oktober 1835 i Berlin, død 20. august 1917 i Starnberg) var den første, som fik fremstillet farven indigo syntetisk. I 1905 fik han Nobelprisen i kemi for dette.

Studier 
Adolf von Baeyer studerede matematik og fysik ved Universitetet i Berlin og flyttede derefter til Heidelberg for at studere kemi hos Robert Bunsen. Han fik sin doktorgrad i 1858 og blev lektor ved Berlin Handelsakademi i 1860, og fra 1871 var han professor ved Universitetet i Strasbourg. Fra 1875 var han professor ved Universitetet i München. På sin 50-årsdag i 1881 blev han adlet og tog navnet Adolf von Baeyer.

Referencer

Eksterne henvisninger 

 Information på Nobelprize.org

Kemikere fra Tyskland
Nobelprismodtagere i kemi
Riddere fra Tyskland
Nobelprismodtagere fra Tyskland
Jøder fra Tyskland
Personer fra Berlin
Tyskere i 1800-tallet
Tyskere i 1900-tallet
Øm (landsby)

Øm er en landsby på Midtsjælland med , beliggende i Glim Sogn ca. seks kilometer sydvest for Roskilde Centrum. Landsbyen ligger i Lejre Kommune og tilhører Region Sjælland.

Øm Jættestue ligger mellem Lejre og Øm, ca. 10 km sydvest for Roskilde.

Tidligere lå kiosken "Guggeren" nær primærrute 14, som passerer Øm. I dag er kiosken lukket og omdannet til parcelhus og pizzeria.

Kilder 

Byer i Lejre Kommune
BMW M3

BMW M3 er topmodellen i BMW 3-serien. 

Den blev introduceret i 1986, og er siden blevet fornyet i 1992, 2000 og 2008 og 2014

Den kunne fås med sedan-, coupé- og cabriolet-karrosseri, indtil 2014 hvor coupeen og cabrioleten er blevet til M4-serien.

E30

Specifikationer

E36

Specifikationer 

 elektronisk begrænset
 1992-1994 elektronisk begrænset til 274 km/t.

E46

Specifikationer 

 elektronisk begrænset

E92 M3

Specifikationer 

 elektronisk begrænset

Eksterne henvisninger 

M3 Sedan
M3 Coupé
M3 Cabriolet

M3
Store mellemklassebiler
Biler introduceret i 1986
Biler fra 1980'erne
Biler fra 1990'erne
Biler fra 2000'erne
Biler fra 2010'erne
Baghjulstrukne biler
Coupéer
Cabrioleter